ग्वालियर | ग्वालियर संभागायुक्त श्री बी.एम.शर्मा ने राजस्व अधिकारियों को संबोधित करते हुए कहा कि आप बड़े ही सौभाग्यशाली है कि अन्य अधिकारियों की अपेक्षा जनता की समस्याओं के निराकरण हेतु शासन ने जिस सोच एवं मंशा के साथ राजस्व अधिकारी के रूप में नियुक्त किया है, उस मंशा के अनुरूप पूरी निष्ठा, ईमानदारी एवं सकारात्मक सोच के साथ कार्यवाही कर पात्र व्यक्ति को लाभ दिलाए। संभागायुक्त श्री बी.एम.शर्मा ने उक्त आशय के निर्देश आज जिलाधीश कार्यालय के सभाकक्ष में 300 दिन से अधिक एवं सीएम हेल्पलाईन के प्रकरणों की समीक्षा बैठक के दौरान राजस्व अधिकारियों को दिए।